Projekt Rekonštrukcia a modernizácia vereného osvetlenia, je vysoko efektívny a z dlhodobého hľadiska skvalitnil život v obci.

Projektom sa vymenilo osvetlenie vrátane kabeláže v celej obci, čím sa výrazne zlepšili svetleno-technické podmienky osvetlenia obce v noci. Občania majú pocit väčšej bezpečnosti na miestnych komunikáciách a na chodníkoch. Výmenou svietidiel, z ktorých mnohé už boli za hranicou životnosti a doplnení svietidiel na podperné body, aby svetelnosť bodov medzi sebou bola 30 m sa skvalitnilo osvetlenie obce. Uskutočnila sa aj výmena rozvádzačov, ktoré pracujú nezávisle na sebe a osvetlenie v obci regulujú súmrakovým spínačom.

Predchádzame poruchám na týchto zariadeniach, pravidelne sa vykonávajú obhliadky a predpísané kontroly, ktoré sú v súlade s bezpečnostnými predpismi. Pravidelnými kontrolami robíme prevenciu pred vznikom poruchy. V sledovanom období neprišlo k žiadnej poruche ani poistnej udalosti. Prevádzka tohto zariadenia, nie je ziskovou pre obec, jedná sa o verejnoprospešné zariadenie.

Projektom sa dosiahlo zvýšenie kvality života obyvateľov obce a zvýšil sa pocit bezpečnosť v noci pri pohybe na miestnych komunikáciách a chodníkoch. Rekonštrukciou a modernizáciou verejného osvetlenia sa vytvorili podmienky pre ďalší rozvoj obce, ročná úspora na poplatkoch verejného osvetlenia je výrazná, pričom kvalita osvetlenia v noci je neporovnateľná s pôvodným stavom. Obec pôsobí krajším dojmom, ktorý vytvárajú aj vymenené lampy verejného osvetlenia čo má vplyv na estetičnosť životného prostredia obce. Nové LED svietidlá sú estetickým architektonickým prvkom, ktorý dotvára celkovú dennú i nočnú atmosféru obce..

Za toto monitorovacie obdobie sme dosiahli úsporu 104,652 GJ, čím napĺňame ukazovateľ kumulovane 5 rokov.

Výpočet úspory:

spotreba elektrickej energie za rok 2015 ....... 71 566 kWh

spotreba elektrickej energie za rok 2016 ....... 39 430 kWh

ROZDIEL: ................................................. 32 136 kWh

32136 kWh x koeficient 0,036 = 1156,896 = 115,6896 GJ

Dosiahli sme zníženie svetelných emisií, dosiahlo sa aj zníženie obsahu CO2 v ovzduší, čo má zásadný vplyv na živé aj neživé zložky prírodného prostredia. Environmentálny dopad na zníženie emisií CO2:

úspora v kWh/rok x 0,000252 = zníženie množstva emisií CO2 t/rok

32 136 x 0,000252 = 8,098272

V roku 2016 sa znížili emisie CO2 v ovzduší 8,098272 t/rok.

Rekonštrukciou a modernizáciou verejného osvetlenia sme dosiahli vyššiu efektivitu v prevádzke osvetľovacej sústavy. Technický pokrok a nové trendy prispievajú k značným úsporám elektrickej energie, čo priamo súvisí so znížením produkcie emisií a finančných nákladov na prevádzku.